Úradný vestník L 002 , 06/01/2004 S. 0047 - 0049



Rozhodnutie Komisie z 19. decembra 2003, ktorým sa povoľuje prijatie prísnejších opatrení proti určitým chorobám, okrem tých, ktoré sú ustanovené v prílohách I a II k smernici Rady 2002/56/ES, v súvislosti s uvádzaním sadiva zemiakov na trh na celom území alebo časti územia určitých členských štátov [oznámené pod číslom dokumentu K(2003) 4833] (Text s významom pre EHP) (2004/3/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 2002/56/ES z 13. júna 2002 o uvádzaní sadiva zemiakov [1] na trh, naposledy zmenenú a doplnenú smernicou 2003/61/ES [2], najmä na jej článok 17 ods. 2, so zreteľom na žiadosti Nemecka, Írska, Portugalska, Fínska a Spojeného kráľovstva, keďže: (1) rozhodnutie Komisie 93/231/EHS z 30. marca 1993, ktorým sa povoľuje prijatie prísnejších opatrení proti určitým chorobám, okrem tých, ktoré sú ustanovené v prílohách I a II k smernici Rady 66/403/EHS [3], v súvislosti s uvádzaním sadiva zemiakov na trh na celom území alebo časti územia určitých členských štátov, bolo niekoľko ráz podstatne zmenené a doplnené [4]; v záujme vyjasnenia a racionálnosti by sa malo uvedené rozhodnutie kodifikovať; (2) smernica 2002/56/ES ustanovila povolené odchýlky týkajúce sa určitých škodlivých organizmov; (3) smernica 2002/56/ES stále umožňuje členským štátom, aby sadivo zemiakov z ich domácej produkcie podliehalo prísnejším podmienkam; (4) Írsko pre celé svoje územie, Nemecko, Fínsko a Spojené kráľovstvo pre určité časti svojich území a Portugalsko vo vzťahu k oblastiam na Azorách nachádzajúcim sa v nadmorskej výške nad 300 metrov, si prajú využívať ustanovenia smernice 2002/56/ES vzhľadom na určité organizmy, ktoré sa javia obzvlášť škodlivé pre plodiny zemiakov v týchto regiónoch; (5) Komisia svojou smernicou 93/17/EHS [5] určila stupne spoločenstva pre základné sadivo zemiakov, spolu s podmienkami a označeniami uplatniteľnými na tieto stupne; sadivo zemiakov patriace do týchto stupňov by sa malo považovať za vhodné pre uvádzanie na trh na územiach členských štátoch, ktoré majú byť oprávnené použiť prísnejšie opatrenia podľa článku 17 ods. 2 smernice 2002/56/ES; (6) z porovnania opatrení prijatých v Írsku pre celé jeho územie, v Nemecku, Fínsku a Spojenom kráľovstve pre niektoré časti ich území, a v Portugalsku vo vzťahu k oblastiam na Azorách, ktoré sa nachádzajú v nadmorskej výške nad 300 metrov, týkajúcich sa ich domácej produkcie sadiva zemiakov a stupňov ES spoločenstva pre základné sadivo zemiakov, je možné predpokladať, že: - "stupeň ES 1" spĺňa prísnejšie podmienky, - "stupeň ES 2" zodpovedá domácej produkcii určenej na sadivo zemiakov, a - "stupeň ES 3" zodpovedá domácej produkcii určenej na produkciu zemiakov; (7) Írsko pre celé jeho územie, Nemecko, Fínsko a Spojené kráľovstvo pre určité časti ich území, a Portugalsko vo vzťahu k oblastiam na Azorách nachádzajúcim sa v nadmorskej výške nad 300 metrov, by sa preto mali oprávniť na obmedzovanie uvádzania na trh sadiva zemiakov iba na základné stupne zemiakov spoločenstva ustanovené smernicou 93/17/EHS; (8) toto oprávnenie je v súlade s povinnosťami členských štátov vyplývajúcimi zo spoločných rastlinolekárskych predpisov ustanovených smernicou Rady 2000/29/ES z 8. mája 2000 o ochranných opatreniach proti zavlečeniu do spoločenstva organizmov škodlivých pre rastliny alebo rastlinné produkty a proti ich rozširovaniu v rámci spoločenstva [6], naposledy zmenenou a doplnenou smernicou Komisie 2003/47/ES [7] (9) opatrenia ustanovené v tomto rozhodnutí sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesníctve, PRIJALA TOTO ROZHODNUTIE: Článok 1 Členské štáty uvedené v stĺpci 1 prílohy I sa týmto oprávňujú obmedziť, v súvislosti s uvádzaním sadiva zemiakov na trh v regiónoch uvedených oproti ich názvom v stĺpci 2 prílohy I, uvádzanie sadiva zemiakov na trh na základné sadivo zemiakov nasledujúcich stupňov spoločenstva určených smernicou 93/17/EHS: a) v prípade produkcie semenných zemiakov na "triedu EC 1", alebo "triedu EC 2"; b) v prípade produkcie zemiakov na "triedu EC 1", "triedu EC 2" alebo "triedu EC 3". Článok 2 Príslušné členské štáty vytvoria stály systém pravidelných prieskumov, ktoré majú zabezpečiť dôsledné plnenie podmienok, ktorými sa riadi oprávnenie, a budú o nich pripravovať správy. Komisia bude monitorovať tento systém. Článok 3 Oprávnenie podľa článku 1 sa zruší, akonáhle sa preukáže, že jeho podmienky sa viac neplnia. Článok 4 Rozhodnutie 93/231/EHS sa zrušuje. Odkazy na uvedené zrušené rozhodnutie sa považujú za odkazy na toto rozhodnutie a budú uvádzané v súlade s korelačnou tabuľkou v prílohe III. Článok 5 Toto rozhodnutie je adresované členským štátom. V Bruseli 19. decembra 2003 Za Komisiu predseda Romano Prodi [1] Ú. v. ES L 193, 20.7.2002, s. 60. [2] Ú. v. EÚ L 165, 3.7.2003, s. 23. [3] Ú. v. ES L 106, 30.4.1993, s. 11. [4] Pozri prílohu II. [5] Ú. v. ES L 106, 30.4.1993, s. 7. [6] Ú. v. ES L 169, 10.7.2000, s. 1. [7] Ú. v. EÚ L 138, 5.6.2003, s. 47. -------------------------------------------------- PRÍLOHA I Členský štát | Región | Nemecko | Spolková krajina Mecklenburg-Vorpommern obec Gross Lüsewitzmiestne časti Lindenhof a Pentz obce Metschowobce Böhlendorf, Breesen, Langsdorf a miestna časť Grammow obce Grammowobce Hohenbrünzow, Hohenmocker, miestna časť Ganschendorf obce Sarow a miestna časť Leistenow obce Utzedelobce Ranzin, Lüssow a Gribowobec Pelsin | Írsko | celé územie | Portugalsko | Azory (oblasti v nadmorskej výške nad 300 m) | Fínsko | obce Limanka a Tyrnävä | Spojené kráľovstvo | Cumbria, Northumberland (Anglicko)Severné ÍrskoŠkótsko | -------------------------------------------------- PRÍLOHA II Zrušené rozhodnutie a jeho následné zmeny a doplnenia rozhodnutie 93/231/EHS | Ú. v. ES L 106, 30.4.1993, s. 11 | rozhodnutie 95/21/ES | Ú. v. ES L 28, 7.2.1995, s. 13 | rozhodnutie 95/76/ES | Ú. v. ES L 60, 18.3.1995, s. 31 | rozhodnutie 96/332/ES | Ú. v. ES L 127, 25.5.1996, s. 31 | rozhodnutie 2003/242/ES | Ú. v. ES L 89, 5.4.2003, s. 24 | -------------------------------------------------- PRÍLOHA III Korelačná tabuľka rozhodnutie 93/251/EHS | Toto rozhodnutie | článok 1 | článok 1 | článok 2 | článok 2 | článok 3 | článok 3 | článok 4 | - | - | článok 4 | článok 5 | článok 5 | príloha | príloha I | - | príloha II | - | príloha III | --------------------------------------------------